Neural Networks in Digital Photogrammetric Processes - CodeProject 11,042,977 members (76,353 online)
Last Visit: 31-Dec-99 19:00 Last Update: 25-Nov-14 14:15Refresh1 Witteberg klop BVHS in T20!
Die jaarlikse T20 krieketwedstryd tussen die twee hoërskole van Bethlehem het weer vir uitmuntende aksie gesorg op en van die veld af. Nie net was die ondersteuners daar in hul menigte nie, maar die temperatuur het ook gesorg vir kookwarm aksie.
BVHS se kaptein Luan Kruger het die loot gewen en Witteberg eerste ingestuur om te kolf. Witteberg se openingspaar het van die staanspoor af goed gekolf en gesorg dat die lopietempo sommer vining bo 10 lopies per beurt gedraai het. Janco Strydom (49) het deurgangs die swak balle gebêre en sodoende verseker dat Witteberg se telling groei. Tristan Snyman (2 vir 13) het verseker dat BVHS, Witteberg kon beperk tot 139 vir 6 in sy toegelate 20 beurte. Hy het onder andere van George Spershott (32) ontslae geraak en verseker dat daar nie teen die einde krane oopgedraai kon word nie.
Daarna het BVHS hul jaagtog begin, maar was gou in die moeilikheid nadat Quinten Mostert (5 vir 12) verwoesting gesaai het onder die Trekkers. Witteberg se boulers het die druk goed toegepas deur die blad, wat baie beloning gebied het indien die regte areas getref word, te gebruik. Janco Botha (3 vir 12) het as aflosbouler die sege so te sê beklink vir Witteberg deur drie kolwers skoon te boul in dieselfde boulbeurt. Hoewel Andre van Schoor moedig probeer het om die Trekkers ‘n geleentheid te gee om ‘n kans te staan, het hy vining uit kolfmaats uitgehardloop. BVHS word uiteindelik in die 16de beurt almal uitgehaal vir 64.
Witteberg wen dus die wedstryd met 75 lopies en speel nou eerskomende Vrydag teen Hennenman Hoërskool om te bepaal watter span deurdring na die 2de rondte van die Coca-Cola T20 toernooi. Beide afrigters wil alle ondersteuners en spelers bedank vir die goeie vertoonvenster wat die wedstryd was vir skoolsport in Bethlehem.